**ZÁPIS č. 6**

 **Z RIADNEHO ZASADNUTIA SPRÁVNEJ RADY TASR**

 **25. júna 2019 so začiatkom o 15.00 h**

**Prítomní členovia Správnej rady:** Jozef Tuhovčák, Ladislav Mikuš, Alena Klepochová , Árpád Korpás, Peter Mestický

**Ospravedlnení:** -

**Hostia:** Vladimír Puchala, generálny riaditeľ TASR

**Miesto konania:** TASR, Dúbravská cesta 14, Bratislava

---------------------------------------------------------------------------------------------------------------------------------------------------

Rokovanie v zmysle čl. 3, 5, ods. 1 a čl. 9 ods. 6 Rokovacieho poriadku SR TASR viedol predseda SR TASR Jozef Tuhovčák. Konštatoval, že rada je uznášaniaschopná, navrhol program zasadnutia a dal o ňom hlasovať.

**Program:**

**1. Komunikačný kódex TASR**

**2. Rôzne**

**UZNESENIE č. 17/2019:**

Členovia SR TASR schválili program zasadnutia:

ZA: 5 PROTI: 0 ZDRŽAL SA: 0

**Uznesenie bolo prijaté.**

**----------------------------------------------------------------------------------------------------------------------------------------------------**

**1. Komunikačný kódex TASR**

Predseda SR TASR J. Tuhovčák požiadal GR TASR V. Puchalu, aby odprezentoval materiál.

Podľa V. Puchalu:

* *Tlačová agentúra Slovenskej republiky je verejnoprávna, národná, nezávislá informačná inštitúcia, ktorá poskytuje službu verejnosti v oblasti spravodajstva. Kvalita služieb vždy závisí od kvality komunikácie. Transparentná a ústretová komunikácia znamená dobré vzťahy. Synergiou racionality a emocionality – múdrosti a ľudskosti – chce tlačová agentúra formovať vnútroagentúrnu kultúru, vzťahy subordinácie i partnerstva, vzťahy tlačovej agentúry k externej verejnosti, vzťahy s respondentmi, klientmi, verejným i súkromným sektorom, zahraničné vzťahy, vzťahy nových a dlhoročných zamestnancov, medzigeneračné vzťahy. Komunikačný kódex TASR prináša prehľad základných princípov, ktoré opisujú a upravujú komunikáciu v TASR.*

J. Tuhovčák sa poďakoval V. Puchalovi za odprezentovanie materiálu a otvoril diskusiu, v ktorej členovia rady vzniesli pripomienky k materiálu. Následne J. Tuhovčák predložil návrh na uznesenie:

**UZNESENIE č. 18/2019:**

Správna rada TASR berie na vedomie Komunikačný kódex s pripomienkami, ktoré budú doň zapracované.

ZA: 5 PROTI: 0 ZDRŽAL SA: 0

**Uznesenie bolo prijaté.**

----------------------------------------------------------------------------------------------------------------------------------------------------

**2. Rôzne**

Predseda Správnej rady TASR J. Tuhovčák informoval členov o nedávnom zasadnutí Výboru pre kultúru a médiá v NR SR, kde predložil Výročnú správu o činnosti a hospodárení TASR za rok 2018.

GR TASR V. Puchala informoval členov rady o výbere audítora:

*V zmysle § 117 Zákona č. 343/2015 Z.Z. o verejnom obstarávaní sa uskutočnil prieskum trhu s predmetom zákazky* ***"Audit účtovnej závierky zostavenej za roky 2019, 2020 a 2021".*** *Na základe vyhodnotenia cenových ponúk predložených v postupe zadávania zákazky s nízkou hodnotou, ktoré sa uskutočnilo na základe kritérií určených vo výzve na predloženie cenových ponúk a v súlade so zákonom č. 343/2015 Z.Z. o verejnom obstarávaní a o zmene a doplnení niektorých zákonov, bola prijatá ponuka firmy TATRAAUDIT Bratislava, s.r.o.*

J. Tuhovčák predniesol návrh na uznesenie:

**UZNESENIE č. 19/2019:**

Správna rada TASR schválila audítora - firmu TATRAAUDIT Bratislava, s.r.o. na obdobie trvania zmluvy.

ZA: 5 PROTI: 0 ZDRŽAL SA: 0

**Uznesenie bolo prijaté.**

Členovia SR TASR sa dohodli na termíne ďalšieho zasadnutia 2. júla 2019 o 15:00.

Predseda SR TASR J. Tuhovčák v súlade s Rokovacím poriadkom SR TASR ukončil zasadnutie rady.

Bratislava, 25. júna 2019

Zapísal:

Jozef Tuhovčák v.r.